钦定古今图书集成/明伦汇编/氏族典/第372卷 > 《廖用贤尚友录》 > 詹叔善
## 钦定古今图书集成/明伦汇编/氏族典/第372卷 > 《廖用贤尚友录》 > 詹叔善

按《万姓统谱》：叔善，玉山人。绍兴中进士，拜奉议郎。诸
王教授，仅满，即求致仕。寿皇嘉之，官其子，复赐诰，有
“知止足，励士风”之语。先时，叔善筑书屋，榜曰“知止”，与
诏语合，人多题咏之。又叔宁、叔迥、叔法、叔羲，皆其昆
弟，俱登进士第。